Üks 75aastane vanaema Norrast rändas koos kahe lapselapsega. Kohtumise ajal oli veel 750 km jäänud Santiagoni, aga vapper vanaproua kinnitas, et selle käib ta kindlasti jalgsi. «Need teekonnal kohatud optimistlikud  ja rõõmsad inimesed peaksid andma julgust ka meie inimestele see rännak ette võtta,» julgustab Illar Hallaste.  «Minu käest on küsitud, kui treenitud inimene peab olema. Ega tegelikult pea. Esimestel päevadel võib olla selle võrra raskem, aga kõigega harjub. Kaasas peavad olema väga korralikud ja mugavad jalanõud, kerge magamiskott, paar komplekti riideid. Hostelites on pesumasinad, saab hommikul puhtad riided selga.»  Hispaaniasse minek on kui meie suve pikendamine, kutsub Illar Hallaste endaga  ühinema ja 3. aprillil teekonda alustama.